Margaret Geller

D'Margaret Joan Geller, gebuer den 8. Dezember 1947 zu Ithaca, New York, USA, ass eng US-amerikanesch Astrophysikerin.

 Liewen 
D'Margaret Geller ass d'Duechter vum Kristallograph Seymour Geller a senger Fra Sarah Levine Geller. Schonn als Kand huet si sech staark fir d'Mathematik intresséiert. 1970 krut se hire Bachelor op der University of California, Berkeley. Den Charles Kittel huet hir virgeschloen a Richtung Astrophysik oder Biophysik ze studéieren. Si hat sech fir Astrophysik entscheet an huet am Joer 1972 hire Master gemaach an dräi Joer méi spéit op der Princeton Universitéit hiren Doktortitel. Vun 1974 bis 1976 war si Post-Dokterand am Harvard-Smithsonian Center for Astrophysics, duerno Fellow um Harvard College Observatoire an 1980 bis 1983 Assistenzprofessesch op der Harvard Universitéit. Zanter 1983 schafft si am Smithsonian Astrophysical Observatory an ass zanter 1988 zousätzlech Astronomieprofessesch op der Harvard Universitéit.

D'Geller huet d'Universum kartographéiert a widderleet d'Hypothes, datt d'Galaxien op grousse Moossstief gläichfërmeg verdeelt sinn. Dozou huet si mat hire Mataarbechter d'Routverrécklung vu 584 Galaxië fir d'éischt vermooss. Op der Kaart déi si opgestallt huet, sinn d'Galaxië kengesfalls zoufälleg verdeelt, mä wéi an enger schaumaarteger Struktur verdeelt.Valérie de Lapparent, Margaret J. Geller, John P. Huchra: A Slice of the universe. In: Astrophysical Journal. 1986, Band 302, S. L1–L5. Berüümt gouf och de „Stréchmännchen“ an deem Diagramm. Si huet 1989 mam John Huchra déi Grouss Mauer entdeckt, déi bis dohi gréisste Struktur am Universum.Margaret J. Geller, John P. Huchra: Mapping the universe. In: Science. 1989, Band 246, S. 897–903. Ausserdeem intresséiert si sech fir d'Verdeelung vun der Donkeler Matière am Kosmos souwéi fir d'Mass am Halo vun eiser Mëllechstrooss, fir Galaxiëkéip a fir d'Stärgenesis.

 Publikatiounen 
 1975 Bright Galaxies in Rich Clusters: A Statistical Model for Magnitude Distributions. Dissertatioun, 
 méi wéi 200 wëssenschaftlech Aarbechten
 Filmer (all an Zesummenaarbecht mam Boyd Estus):
 1989 Mapping The Universe (5 Minutten)
 1989 Where The Galaxies Are (8 Minutten)
 1993 So Many Galaxies... So Little Time (40 Minutten)
 1996 Fred and Ginger on the Universe (Kuerzfilm)

 Präisser 
 1990 MacArthur Fellowship
 1991 Newcomb-Cleveland-Präis vun der American Association for the Advancement of Science
 1995 Hoopes-Präis vun der Harvard Universitéit
 1996 Klopsteg-Präis vun der American Association of Physics Teachers
 1997 Science Lion vun der New York Public Library
 2003 Adion-Medail vum Observatoire vun Nice
 2010 James-Craig-Watson Medail
 2010 Henry Norris Russell Lectureship
 Éierendokter vum: Connecticut College (1995), Gustavus Adolphus College (1997), University of Massachusetts Dartmouth (2000)

 Member bei 
 American Astronomical Society
 International Astronomesch Unioun
 American Association for the Advancement of Science
 American Physical Society
 Phi Beta Kappa (zanter 1969)
 American Academy of Arts and Sciences (zanter 1990)
 National Academy of Sciences (zanter 1992)

 Literatur 
 Ulf von Rauchhaupt: Die Kartographin des Weltalls. In: Die Zeit, 33/1998
 The International Who's Who of Women. 2002, ISBN 1-85743-122-7, S. 201
 Who's Who in America. 2007, ISBN 0-8379-7006-7, S. 1596
 Current Biography. 1997, ISBN 0-8242-0938-9, S. 181–184
 Margaret Joan Geller. In: Benjamin F. Shearer, Barbara S. Shearer: Notable Women in the Physical Sciences. A Biographical Dictionary. Greenwood Press, Westport CT 1997, ISBN 0-313-29303-1, S. 122–126

 Um Spaweck 
  Kuerzbiographie op harvard.edu 
  Eintrag op isiknowledge.com 
  Lebenslauf (Postscript)
 Margaret Geller: When Galaxies Collide. Virtrag, vum 2. Oktober 2004

Kategorie:Gebuer 1947
Kategorie:US-amerikanesch Astronomen
Kategorie:US-amerikanesch Astrophysiker
Kategorie:Henry Norris Russell Lectureship